CELEX: 31990D0638
Language: hu
Date: 1990-11-27 00:00:00
Title: A Tanács határozata (1990. november 27.) az egyes állatbetegségek felszámolására és folyamatos ellenőrzésére vonatkozó közösségi szempontok megállapításáról

Fontos jogi nyilatkozat

|

31990D0638

Hivatalos Lap L 347 , 12/12/1990 o. 0027 - 0029 finn különkiadás fejezet 3 kötet 35 o. 0188  svéd különkiadás fejezet 3 kötet 35 o. 0188 

		A Tanács határozata(1990. november 27.)az egyes állatbetegségek felszámolására és folyamatos ellenőrzésére vonatkozó közösségi szempontok megállapításáról(90/638/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre,tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra [1] és különösen annak 24. cikkének (2) bekezdésére,tekintettel a Bizottság javaslatára,mivel a 90/424/EGK határozat 24. cikkének (2) bekezdése megállapítja, hogy meg kell határozni olyan közösségi szempontokat, amelyek egyes állatbetegségek felszámolására és folyamatos ellenőrzésükre irányuló közösségi pénzügyi intézkedésre vonatkoznak;mivel az említett szempontoknak biztosítaniuk kell az intézkedés hatékonyságát, és a tagállamokat képessé kell tenniük olyan programok Bizottság elé terjesztésére, amelyek biztosítják a szóban forgó betegségek gyors felszámolását és megfelelő folyamatos ellenőrzésüket,ELFOGADTA EZT A HATÁROZATOT:1. cikkAhhoz, hogy a 90/424/EGK határozat 24. cikkének (1) bekezdésében előírt intézkedés alapján a tagállamok által a Bizottság elé terjesztett programokat jóváhagyják, azoknak meg kell felelniük az alábbi szempontoknak:- a mentesítési programok esetében: az I. mellékletben megállapított szempontoknak,- az ellenőrző programok esetében: a II. mellékletben megállapított szempontoknak.2. cikkEnnek a határozatnak a tagállamok a címzettjei.Kelt Brüsszelben, 1990. november 27-én.a Tanács részérőlaz elnökV. Saccomandi[1] HL L 224., 1990.8.18., 19. o.--------------------------------------------------I. MELLÉKLETMentesítési programok szempontjaiA mentesítési programoknak legalább tartalmazniuk kell:1. a betegség járványtani helyzetének ismertetését;2. a várható költségek és a program várható előnyeinek felmérését;3. a program valószínű időtartamát és a teljesítés időpontjára elérendő célokat;4. a program végrehajtásáért felelős szervezeti egységek felügyeletével és koordinálásával megbízott központi hatóság kijelölését;5. azon földrajzi és az adminisztratív terület leírását és behatárolását, ahol a programot alkalmazni kell;6. az érintett térségben fellépő valamennyi járványkitörés gyanújának vagy megállapításának bejelentését biztosító rendszert;7. az ellenőrző eljárásokat és különösen egy adott betegségben való megbetegedésnek vagy az adott betegséggel való fertőződésnek kitett állatok mozgása, valamint az érintett területeken fekvő gazdaságok rendszeres ellenőrzésének szabályait;8. a programba bevont gazdaságok nyilvántartási rendszerét;9. az állatok származásának meghatározására szolgáló intézkedéseket;10. a gazdaságokra vagy térségekre alkalmazandó különböző státuszokat, az egyes státuszok esetében elérendő célokat, az állatok különböző státuszú gazdaságok vagy területek közötti mozgására alkalmazandó feltételeket, valamint a státusz elvesztésének következményeit;11. szükség esetén minden egyes betegségre az alkalmazott elemzési, vizsgálati és mintavételi módszerek leírását;12. a megteendő intézkedéseket, amennyiben a program alatt elvégzett ellenőrzések során pozitív eredményeket találtak. Ezen intézkedéseknek tartalmazniuk kell valamennyi szükséges óvintézkedést a betegség gyors felszámolásának biztosítására, a járványtani adatok és a specifikus megelőzési módszerek figyelembevételével, így például:a) a beteg és a fertőzött, vagy betegségre ill. fertőzöttségre gyanús állatok levágását- vagy a tetemek megsemmisítésével, vagy a kezelést követő, az emberi fogyasztástól eltérő célú hasznosításával, feltéve, hogy az alkalmazott kezelési mód megfelelő garanciát nyújt közegészségügyi és/vagy állat-egészségügyi szempontból,- vagy a hús későbbi felhasználásával, amennyiben ez nem jelent semmiféle veszélyt az emberi egészségre;b) az összes olyan termék megsemmisítését, amely átviheti a betegséget, vagy az ilyen termékek megfelelő kezelését bármely lehetséges fertőződés elkerülésére;c) a fertőzött gazdaságok fertőtlenítésére vonatkozó eljárást;d) a választott terápiás vagy preventív kezelést;e) a levágással kiürült gazdaságok egészséges állatokkal való újratelepítésének eljárását;f) a fertőzött gazdaság körül védőkörzet létesítését;13. Szükség szerint a gazdák mielőbbi és megfelelő kártalanítására vonatkozó szabályokat az állatok levágása miatt;14. a 4. pontban említett hatóság kötelezettségvállalását a Bizottság szervezeti egységeinek rendszeres és teljes körű tájékoztatásáról.--------------------------------------------------II. MELLÉKLETAz ellenőrző programok szempontjaiAz ellenőrző programoknak tartalmazniuk kell legalább a következőket:1. az I. melléklet 1-9., 12., 13. és 14. pontjában említett szempontokat;2. szerológiai, mikrobiológiai, patológiai vagy epidemiológiai elemzéseken vagy a betegségre alkalmas egyéb más módszeren alapuló valamely ellenőrzési rendszert;3. rendszert az epidemiológiai jellemzők figyelembevételével a betegségtől való mentesség igazolására.--------------------------------------------------